Ospitalepea

Ospitalepea ([os̺pitalepe.a]) (Zubereraz: Ospitaleta) Zuberoako ipar-ekialdeko udalerri bat da, Pettarra eskualdean kokatua, Bearnorekiko mugan.

 Geografia 
 Ingurune naturala 
Oloroeko uhaitzera isurtzen den erreka igarotzen da udalerritik. Haranbeltzeko basoaren zati bat ere udalerriko lurretan dago.

 Udalerri mugakideak 
 Mitikile-Larrori-Mendibile eta Sohüta, mendebaldean
 Barkoxe, hegoaldean

Udalerria Bearnorekin mugakide da ekialde eta iparraldean.

 Etimologia 
Erdi Aroan, bazen han bidaiarientzako ostatu bat, ugari baitziren Donejakue bidea egiten zuten erromesak. Garai hartan ostatuei ospitale zeritzen, eta hortik datorkio herriari izena.

 Auzoak 
 Puyade
 Arlaze
 Bidarte
 Ospitalepea (herri-burua)
 Demografia 

2004ko biztanleria INSEEk emandako behin-behineko datua da

 Politika 
 Alkateak 
 Alkatea  Agintaldia  Alderdia  Dominique Uthurralt  1983-1989  Dominique Uthurralt  1989-1995  Dominique Uthurralt  1995-2001  Dominique Uthurralt  2001-2008  Dominique Uthurralt  2008-2014 

 Ondasun nabarmenak 

Ospitalepea ezaguna da bertan dagoen eliza erromanikoa dela-eta, XII. mendekoa, Donejakue Bidean kokatua.

Berau, Donejakue Bidean zihoazen erromesentzat eraikitako ospitale baten zatia zen, baita gaur egun zutik dirauen bakarra. Somporteko abadetxeak eraikiarazi zuen XII. mendean errukietxe hau. 1888. urtetik aurrera monumentu historiko izendaturik dago, eta gainera, UNESCOk hala erabakita, Gizateriaren ondare ere bada. Asko dira egunero bertara hurbiltzen diren bisitariak: turistak, erromesak, arte edota arkitektura zaleak...

Oso ondo kontserbaturik dagoen eliza da, arkitektura oso berezia duelarik; erromaniko nafarraren eta arkitektura bizantziarraren arteko nahasketa da. Gurutze grekoaren forma du, zeinaren erdian kanpandorre oktogonal batek kupula estaltzen duen, eragin mozarabiarra erakutsiz.

 Erreferentziak 

 Kanpo estekak 
  Elizari buruzkoa
  Ospitalepea, Auñamendi entziklopedian
  Udalaren webgunea


Kategoria:Gizateriaren Ondarea Frantzian